တပေါင်း တန်ခူး၊ မိုးသားကျူး

တပေါင်း တန်ခူး၊ မိုးသားကျူး သည် မြန်မာဆိုရိုးစကား ဖြစ်သည်။

အဓိပ္ပာယ်

တပေါင်း၊ တန်ခူး မိုးသားကျူး ဆိုသည်မှာ တပေါင်းလနှင့် တန်ခူးလတို့တွင် ကောင်းကင်၌ မိုးသားတိမ်တိုက်များ စတင်ဖြစ်ပေါ်လာသည်ဟု ဆိုလိုသည်။ ဤဆိုရိုးစကားသည် ရာသီဥတု၏ ပြောင်းလဲမှုကို ဖော်ပြသည်။ တပေါင်းလသည် ဆောင်းရာသီကုန်ဆုံးချိန်ဖြစ်ပြီး တန်ခူးလသည် နွေရာသီ၏ အစဖြစ်သောကြောင့် မိုးရွာရန် အလားအလာရှိသော မိုးသားတိမ်များ စတင်စုဝေးလာတတ်သည်။ ကျူး ဟူသော စကားလုံးသည် ပျော်ရွှင်စွာ လှုပ်ရှားခြင်း၊ ကခုန်ခြင်းကို ဆိုလိုပြီး ဤနေရာတွင် မိုးသားတိမ်တိုက်များ ကောင်းကင်တွင် လွင့်မျောနေပုံကို တင်စား၍ သုံးနှုန်းထားသည်။ တစ်နည်းအားဖြင့် တပေါင်းနှင့် တန်ခူးလများတွင် မိုးရွာတော့မည့် အရိပ်အယောင်များ ပြလာပြီဟု ဆိုလိုသည်။

တပေါင်းလနှင့် တန်ခူးလ

တပေါင်းလသည် မြန်မာပြက္ခဒိန်၏ ၁၂ လမြောက်လဖြစ်ပြီး ဖေဖော်ဝါရီလနှင့် မတ်လအတွင်း ကျရောက်သည်။ တန်ခူးလသည် မြန်မာပြက္ခဒိန်၏ ပထမလဖြစ်ပြီး မတ်လနှင့် ဧပြီလအတွင်း ကျရောက်သည်။

ကိုးကားချက်များ

   တပေါင်းတန်ခူး၊ မိုးသားကျူး၊ လေရူးဆော်လာပုံ၊ နဒီတွင်းမှာလ၊ ရွှေငါးကြင်းငယ်တို့၊ ပိုက်တွင်းမှာသူတို့ခုန်၊ [၁၁၈၀-ခန့်] ဂီပေါင်း။ ၁၀၉။
   တပေါင်း၊ တန်ခူး မိုးသားကျူးဟူသော စကားအတိုင်း သက္ကရာဇ် ပြောင်းကူးသည့် တန်ခူးလရာသီအချိန်…၊ [၁၂၇၈] တင်မြ၊ တ။ ၂၇၄။

ကိုးကား

Category:မြန်မာဆိုရိုးစကားများ